Morten Østergaard (RV), 2005-12-06:
Ministeren har nu flere gange sagt, at det er på tide at skifte spor.
Jeg synes, at det, der er kendetegnende ved debatten og udmeldingen her, er, at man har næsen solidt i det spor, som indtil videre intet integrationsmæssigt har bragt med sig.
Vi kan ikke engang få en klar afstandtagen til det, der er lagt op til her, nemlig familiesammenføring, som jo ikke handler om at uddanne, men derimod handler om, hvorvidt den, der er her, kan forsørge den, vedkommende skal familiesammenføres med, og asylansøgere, som jo ikke bliver vurderet på deres integrationspotentiale, men på, hvorvidt de er forfulgte.
Der kan ministeren ikke engang sige i dag, at det ikke er regeringens politik at ændre på det.
Jeg synes, det er en falliterklæring, at ministeren i dag og i Jyllands-Posten har sagt, at det er svaret på den integrationsudfordring, som Velfærdskommissionen kommer med bud på, sådan som jeg opfatter det.
Der er i dag flere ledige indvandrere og deres efterkommere, end dengang regeringen overtog.
Jeg synes, ministeren skulle overveje at skifte spor og som minimum i hvert fald i dag sige: Der bliver ikke sat ind over for familiesammenførte, og der bliver da slet ikke sat ind over for asylsøgere.
Så jeg synes, det er en lidt beskæmmende debat, hr. Morten Østergaard fører frem.
Det er dog ingen hemmelighed, at regeringen og Det Radikale Venstre ser forskelligt på de her spørgsmål.
Jeg ved da godt, at Det Radikale Venstre havde ønsket, at den gamle politik fort satte, uden at man gjorde noget ved det.
Det er da en politisk forskel, der er til at tage og føle på.
Der besluttede vi så i 2001, at nu skulle kursen lægges om på det her område, og det har været en meget succesfuld politik – jeg tør næsten ikke tænke tanken, hvis det var fortsat med Det Radikale Venstre ved roret i denne her debat.
Hermed sluttede spørgsmålet.
Jeg synes, det er meget interessant, at beskæftigelsesministeren undviger det, der egentlig var spørgsmålet.
Jeg gentager: Er det, som det fremgår af Jyllands-Posten den 4. december 2005, side 1, beskæftigelsesministerens forslag og regeringens politik, at »færre indvandrere fra såkaldt mindre udviklede lande – typisk asylsøgere og familiesammenførte – skal have adgang til Danmark, fordi de viser sig som gruppe at udgøre en større økonomisk belastning for det danske samfund.«?
Er det regeringens politik?
Er det beskæftigelsesministerens politik, ja eller nej?
Jeg ved godt, at det så bliver udlagt, som om jeg er gået ind i en bestemt gruppe af lande.
Jeg tror, at Velfærdskommissionens papirer handler om den gruppe, og derfor er der sket den sammenblanding.
Jeg har da ingen problemer med, hvor folk kommer fra.
Det, jeg prøver at rejse en diskussion om, er, om vi måske i højere grad skulle forfølge det, at man har nogle danskkundskaber, at man har noget erhvervserfaring, at man har uddannelse, og prøver at se på nogle af de ting.
Man kan selvfølgelig vende det blinde øje til en udvikling, som for mig at se hænger sammen med den udlændingepolitik, den tone, der er; skal man vælge mellem de nordiske lande, kan man lige så godt tage et sted hen, hvor man føler sig velkommen.
Jeg vil vende tilbage til artiklen fra JyllandsPosten i søndags, som ministeren tidligere har citeret fra i et svar til fru Elsebeth Gerner Nielsen.
Der vil jeg så gerne spørge: Står ministeren ved det?
Er det korrekt opfattet af Jyllands-Posten, at det er det, ministeren mener?
Jeg havde sådan set forberedt et andet spørgsmål, men jeg synes alligevel, at beskæftigelsesministerens sidste svar var så intetsigende, at han fortjener en chance til.
Kan ministeren ingen sammenhæng se mellem det og den danske udlændingepolitik, den danske tone i forhold til at tiltrække den kvalificerede arbejdskraft, som ministeren selv er optaget af?
Jeg synes, vi skal give ministeren en chance til.
Det vil jeg da så prøve at se på.